Reges Romani
Septem Reges Romani fuerunt primi duces qui primi urbem Romam et agros regnabant. Secundum Varronem, eruditum antiquum Romanum, urbem anno 753 a.C.n. Romulus, rex primus, condidit. Regnum inde agebat usque ad annum 510 a.C.n., cum ultimus rex, L. Tarquinius Superbus, expulsus est, ut inciperet Res Publica Romana.

Fere putati sunt, aut omnino aut ex parte, esse fabulosi.
 
In mythologia Romana, fama est, cum Achaei bellum in Troiam gessissent, virum Troianum Aeneam iter per totum Mare Internum ad Italiam, ubi Lavinium conditurus esset, navigasse. Filius eius Iulus deinceps Albam Longam condidit. Ex stirpe Albana regali, venerunt gemini Romulus et Remus, qui ipsi tandem Romam anno 753 a.C.n. condiderunt.

Index Regum

Omnes anni sunt secundum Varronem.
Romulus (753 a.C.n. - 716 a.C.n.)
Numa Pompilius (715 a.C.n. - 674 a.C.n.)
Tullus Hostilius (673 a.C.n. - 642 a.C.n.)
Ancus Marcius (642 a.C.n. - 617 a.C.n.)
Lucius Tarquinius Priscus (616 a.C.n. - 579 a.C.n.)
Servius Tullius (578 a.C.n. - 535 a.C.n.)
Lucius Tarquinius Superbus (535 a.C.n. - 510 a.C.n.)

Bibliographia 
 T. J. Cornell, The Beginnings of Rome: Italy and Rome from thebBronze Age to the Punic Wars, c. 1000-264 B.C. Londinii: Routledge, 1995. ISBN 0-415-01595-2 
 Matthew Fox, Roman Historical Myths: the regal period in Augustan literature. Oxonii: Clarendon Press, 1996. ISBN 0-19-815020-2

!
Roma